**ΥΠΟΥΡΓΕΙΟ ΕΡΓΑΣΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ**

**ΑΝΑΚΟΙΝΩΣΗ**

# Καταβολή Συντάξεων και Επιδομάτων ενόψει του Πάσχα

Το Υπουργείο Εργασίας, Πρόνοιας και Κοινωνικών Ασφαλίσεων ανακοινώνει ότι ενόψει των γιορτών του Πάσχα, έχει ολοκληρωθεί η καταβολή των ακόλουθων επιδομάτων:

* **Το Ελάχιστο Εγγυημένο Εισόδημα έχει καταβληθεί στις 16/04/2021,**
* **Οι μηνιαίες ειδικές συντάξεις και παροχές στους επωφελούμενους από το Ταμείο Ανακουφίσεως Παθόντων, περιλαμβανομένου του Πασχαλινού Επιδόματος που τους αφορά, έχουν καταβληθεί στις 20/04/2021, και**
* **Τα μηνιαία επιδόματα που παρέχονται από το Τμήμα Κοινωνικής Ενσωμάτωσης Ατόμων με αναπηρίας έχουν καταβληθεί στις 22/04/2021.**
* **Όλες οι μηνιαίες συντάξεις του Ταμείου Κοινωνικών Ασφαλίσεων και η κοινωνική σύνταξη, ως επίσης και η Ειδική Αύξηση της Θεσμοθετημένης Σύνταξης για Πολεμιστές, Αιχμαλώτους Πολέμου και Παθόντες του 1974 έχουν καταβληθεί στις 23/04/2021**
* **Το Επίδομα σε Συνταξιούχους με Χαμηλά Εισοδήματα (μικρή επιταγή) και το Πασχαλινό Επίδομα για Χαμηλοσυνταξιούχους καθώς και η χορηγία σε Βετεράνους και Χήρες Βετεράνων Β’ Παγκοσμίου Πολέμου έχουν καταβληθεί στις 23/04/2021**
* **Το Τιμητικό Επίδομα Πολύτεκνης Μάνας έχει καταβληθεί στις 26/04/2021**

**Την Μεγάλη Τετάρτη, 28/04/2021 καταβάλλεται στους λογαριασμούς των δικαιούχων το Επίδομα Τέκνου και το Επίδομα Μονογονεϊκής Οικογένειας που αφορά σε όλους όσους λαμβάνουν τα εν λόγω επιδόματα σε μηνιαία βάση, δηλαδή όλους τους μονογονείς, τρίτεκνες και πολύτεκνες οικογένειες.**

**Το Επίδομα Τέκνου για δικαιούχους που λαμβάνουν το εν λόγω επίδομα σε μία ετήσια δόση, δηλαδή οικογένειες με ένα ή δύο παιδιά, θα καταβληθεί μετά το Πάσχα, μόλις επιλυθούν τα προβλήματα που παρουσιάστηκαν στο μηχανογραφημένο σύστημα, για το οποίο καταβάλλονται προσπάθειες από το Τμήμα Μηχανογράφησης του Υφυπουργείου Έρευνας, Καινοτομίας και Ψηφιακής Πολιτικής.**

**Σημειώνεται ότι, επιπλέον των ανωτέρω, όλες οι επιταγές που αφορούν λήπτες Δημοσίου Βοηθήματος, Εγκλωβισμένους και αιτητές διεθνούς προστασίας έχουν αποσταλεί στους δικαιούχους.**

**ΥΠΟΥΡΓΕΙΟ ΕΡΓΑΣΙΑΣ, ΠΡΟΝΟΙΑΣ**

**ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ**

27 Απριλίου 2021